open-index/open-wikipedia-markdown huggingface dataset:
Fløyelsand

**Fløyelsand** (*Netta erythrophthalma*)
er en fugl i andefamilien.

## Beskrivelse

Fløyelsand finnes i to underarter, *N. erythrophthalma erythrophthalma*
opptrer i Sør-Amerika, mens *N. erythrophthalma brunnea* opptrer i
Afrika.

Andriken kan minne om en hvitøyeand eller hunnen hos toppand, men
har røde øyne.

## Atferd

I afrika foretrekker den forholdsvis dype innsjøer, og er vanlig på sjøene
i Riftdalen og de vestlige høylandene.

Den opptrer gjerne i mindre flokker, men også flokker på opp til 5000
individer har vært observert.
Hunnen legger fra seks til femten egg i et kull.

## Eksterne lenker
* 

* Southern Pochard fra  kenyabirds.org.uk
Allierte kodenavn for japanske fly

**Allierte kodenavn for japanske fly** er kodenavn som ble brukt under den andre verdenskrig for hurtig gjenkjenning av flytyper, og fordi man ofte ikke kjente den japanske betegnelsen på flytypen. Man brukte egennavn som kodenavn, generelt kvinnenavn på bombefly, flybåter og transportfly, og mannsnavn på jagerfly og rekognoseringsfly. Listen er ordnet alfabetisk etter kodenavn.

* **«Alf»** – Kawanishi E7K ( *rekognoseringsfly* )
* **«Ann»** – Mitsubishi Ki-30 ( *lett bombefly* )
* **«Babs»** – Mitsubishi Ki-15 ( *rekognoseringsfly* )
* **«Betty»** – Mitsubishi G4M ( *bombefly* )
* **«Claude»** – Mitsubishi A5M ( *jagerfly* )
* **«Dave»** – Nakajima E8N ( *rekognoseringsfly* )
* **«Dinah»** – Mitsubishi Ki-46 ( *rekognoseringsfly* )
* **«Emily»** – Kawanishi H8K ( *flybåt* )
* **«Frances»** – Yokosuka P1Y ( *bombefly* )
* **«Frank»** – Nakajima Ki-84 Hayate ( *jagerfly* )
* **«Fred»** – Focke-Wulf Fw 190 ( *jagerfly* ) – *Noen få Fw 190A ble sendt til Japan for evaluering.*
* **«George»** – Kawanishi N1K1-J Shiden ( *jagerfly* )
* **«Glen»** – Yokosuka E14Y ( *rekognoseringsfly* )
* **«Helen»** – Nakajima Ki-49 Donryu ( *bombefly* )
* **«Ida»** – Tachikawa Ki-36 *og* Tachikawa Ki-55 ( *forbindelsesfly og treningsfly* )
* **«Irving»** – Nakajima J1N Gekko ( *jagerfly* )
* **«Jack»** – Mitsubishi J2M Raiden ( *jagerfly* )
* **«Jake»** – Aichi E13A ( *rekognoseringsfly* )
* **«Jill»** – Nakajima B6N ( *torpedofly* )
* **«Judy»** – Yokosuka D4Y ( *stupbomber* )
* **«Kate»** – Nakajima B5N ( *torpedofly* )
* **«Lily»** – Kawasaki Ki-48 ( *bombefly* )
* **«Mavis»** – Kawanishi H6K ( *flybåt* )
* **«Myrt»** – Nakajima C6N ( *rekognoseringsfly* )
* **«Nate»** – Nakajima Ki-27 ( *jagerfly* )
* **«Nell»** – Mitsubishi G3M ( *bombefly* )
* **«Nick»** – Kawasaki Ki-45 Toryu ( *jagerfly* )
* **«Norm»** – Kawanishi E15K ( *rekognoseringsfly* )
* **«Oak»** – Watanabe K10W *og* Yokosuka K5Y ( *treningsfly* ) – *Kopier av [[North American AT-6 Texan|AT-6 Texan]].* 
* **«Oscar»** – Nakajima Ki-43 Hayabusa ( *jagerfly* )
* **«Paul»** – Aichi E16A ( *rekognoseringsfly* )
* **«Peggy»** – Mitsubishi Ki-67 Hiryu ( *jagerfly* )
* **«Pete»** – Mitsubishi F1M ( *rekognoseringsfly* )
* **«Randy»** – Kawasaki Ki-102 ( *jagerfly* )
* **«Rex»** – Kawanishi N1K1 Kyofu ( *jagerfly* )
* **«Rufe»** – Nakajima A6M2-N ( *jagerfly* )
* **«Sally»** – Mitsubishi Ki-21 ( *bombefly* )
* **«Sonia»** – Mitsubishi Ki-51 ( *stupbomber* )
* **«Tabby»** – Showa L2D ( *transportfly* ) – *Kopi av [[Douglas C-47 Dakota|C-47 Dakota]].*
* **«Tojo»** – Nakajima Ki-44 Shoki ( *jagerfly* )
* **«Tony»** – Kawasaki Ki-61 Hien *og* Kawasaki Ki-100 ( *jagerfly* )
* **«Val»** – Aichi D3A ( *stupbomber* )
* **«Zeke»** – Mitsubishi A6M ( *jagerfly* ) – *Vanligvis ble «Zero» brukt.*

## Litteratur
* Francillon, René J. *Japanese Aircraft of the Pacific War* (s. 566-570). London: Putnam & Company Ltd., 1970 (2nd edition 1979). .
Tom-Christer Nilsen

**Tom-Christer Nilsen** (født 28. august 1969 i Askøy) er en norsk siviløkonom og politiker (H). Han var fylkesordfører i Hordaland fra 2011–2015 og fra 2015 statssekretær. Ved stortingsvalget 2017 ble han valgt inn på Stortinget for Hordaland der han var medlem av Stortingets næringskomité. Han er riksrevisor 2022–2025.

Nilsen ble medlem av fylkestinget i 1995, og var Høyres gruppeleder fra 2001. Fra 2003 til 2011 hadde han vervet som fylkesvaraordfører og i 2011 til 2015 var han fylkesordfører. For perioden 2009–2013 var han også vararepresentant til Stortinget for Hordaland. I 2015 ble han utnevnt til statssekretær ved Statsministerens kontor og i 2016 ble han utnevnt til statssekretær i Samferdselsdepartementet.

I 2021 ble han valgt av Stortinget som én av fem riksrevisorer for perioden 2022–2025.

Nilsen er sønn av politikeren Oddvard Nilsen og kommunepolitiker Torill Nilsen.

## Referanser


## Eksterne lenker
* 
*
Nicolas Jalabert

**Nicolas Jalabert** (født 13. april 1973 i Mazamet, Frankrike) er en fransk tidligere profesjonell syklist. Han ble profesjonell i 1997 for det franske laget Cofidis.

Han er yngre bror av Laurent Jalabert, og de to brødrene syklet for samme lag i perioden 2000-2002.

## Lag
* 1995-1996 Mutuelle de Seine-et-Marne
* 1997-1999 Cofidis
* 2000 ONCE
* 2001-2004 Team CSC
* 2005-2006 Phonak Hearing Systems
* 2007-2009 Agritubel

## Referanser


## Eksterne lenker
*
Fassa Bortolo

**Fassa Bortolo** var et profesjonelt sykkellag som ble grunnlagt i 2000 og oppløst i 2005. Laget hadde navn etter sponsoren, et italiensk sement-selskap.

Fassa Bortolo var et topp-rangert lag og var en del av UCI ProTour i 2005-sesongen. Blant rytterne som har syklet for laget finner vi Alessandro Petacchi, Ivan Basso, Juan Antonio Flecha og Fabian Cancellara.

Lagets manager Giancarlo Ferretti prøvde i 2005 å finne en ny sponsor til laget og trodde Sony Ericsson var interessert. Det viste seg imidlertid at en mann som hevdet å representere Sony Ericsson var en svindler og hele laget og støtteapparatet ble stående uten arbeid. 

## Referanser
MEPIS

**MEPIS Linux** er et Linux-basert skrivebordssystem som også er lett å konfigurere som en dedikert tjener. Det er laget for både personlige og forretningsmessige formål. Det inkluderer siste skrik innen egenskaper, slik som en live/installasjons/gjenopprettings CD, automatisk maskinvare oppdaging, NTFS partisjonsstøtte (også mulig å gjøre om størrelsen), ACPI strømhåndtering, WiFi støtte, anti-aliasing på skrifttyper og en personlig brannmur, KDE.

## Referanser


## Eksterne lenker
*
Isla Barro Colorado

**Isla Barro Colorado** er en kunstig øy i Gatúnsjøen som er en del av Panamakanalen. Den har et areal på 15 kvadratkilometer. Øya er et vernet område hvor man studerer fuktige tropiske skoger i lavland.

Sammen med fem halvøyer utgjør den Barro Colorado Nature Monument (BCNM) med et areal på 54 km².
Dette ble etablert 17. april 1923 har vært administrert av Smithsonian Institution siden 1946.
Smithsonian Tropical Research Institute har et permanent forskningssenter på øya, hvor de studerer økosystemet i regnskogen.

## Referanser


## Eksterne lenker
*
Xandros

**Xandros** er en kommersiell Linuxdistribusjon som ble utviklet av Xandros Corporation, et programvareselskap som ble grunnlagt i mai 2001 av Linux Global Partners (Will Roseman og Dr. Frederick Berenstein). Navnet Xandros kommer fra X Window System og den greske øya Andros

## Bakgrunn
Xandros Desktop var basert på Corel Linux, en Debian-basert distribusjon som Xandros Corporation kjøpte fra Corel Corporation i august 2001 etter at Corel bestemte seg for å selge Linux-distribusjonsmarkedet. Xandros Desktop var ment å være en brukervennlig og kompatibel Linux-distribusjon for skrivebordsbrukere. Den inkluderte noen proprietære programvare utviklet av Xandros Corporation, som for eksempel Xandros Networks, et verktøy for å installere og oppdatere programvare, og Xandros File Manager, en filbehandler som lignet på Windows Utforsker.

Xandros laget produkter for både forbruker- og bedriftsmarkedet. Xandros var et av de første Linux-selskapene som inngikk en patentavtale med Microsoft i 2007, noe som ga dem tilgang til Microsofts teknologier og beskyttelse mot eventuelle søksmål. I juli 2007 kjøpte Xandros Scalix, et Linux-basert e-post- og samarbeidsprodukt basert på HP OpenMail. I juli 2008 kjøpte Xandros Linspire, en annen Linux-distribusjon som hadde en patentavtale med Microsoft.

I 2013 endret Xandros Corporation navnet sitt til Bridgeways, Inc, og kort tid etter ble Xandros-nettstedet tatt offline. (Xandros-nettstedet ble sist oppdatert i november 2009.) Som et resultat listet DistroWatch opp Xandros som avviklet. Den 1. januar 2018 kjøpte PC/OpenSystems LLC Xandros og Linspire fra Bridgeways, Inc., og gjenopplivet Xandros-merkevaren med Xandros OpenDesktop (en kommersiell utgave) og Xandros OpenServer 3 (en gratis utgave), basert på Ubuntu 20.04.

## Referanser


## Eksterne lenker
*
GNewSense

***gNewSense*** er en distribusjon av operativsystemet Ubuntu som består helt og holdent av fri programvare. Utgaven er ikke lenger vedlikeholdt, men henvendte seg til brukere som bare ønsker helt fri programvare. Den var offisielt støttet av Free Software Foundation (FSF) og en av flere fullstendig frie distribusjoner som FSF anbefaler. Det var GNU/Linux-distribusjonen Richard Stallman anbefalte og brukte selv fremfor sitt tidligere valg, Ututo. Versjon 1.1 ble utgitt 22. januar 2007.

Selv om det er basert på Ubuntu, finnes det betydelige forskjeller:
* Ufri firmware har blitt fjernet fra Linux-kjernen. Det betyr at noen enheter, slik som visse trådløse nettverkskort ikke vil virke, siden det ikke finnes noen frie alternativer tilgjengelig.
* Ufri programvare-kilder blir ikke gjort tilgjengelig av gNewSense, slik som Ubuntus *restricted*- og *multiverse*-komponenter.
* Ufri dokumentasjon, bilder, skrifter, o.l. blir fjernet.
* *Universe* pakkekilden er tilgjengelig som standard.
* Mozilla Firefox, kalt 'BurningDog' i GNewSense, er byttet ut med Ephiphany i 2.x serien.
* build-essential (programvareutviklingsverktøy, slik som GCC, make, etc) blir installert som standard.
* bsdgames, NetHack og GNU Emacs blir installert som standard.

Fra og med september 2009 var den siste utgivelsen av gNewSense basert på Ubuntu Hardy Heron/8.08, og kun tilgjengelig for Intel x86-plattformen.

## Referanser


## Eksterne lenker
* 
* Omtale fra nuxified.org (engelsk)
Helsingfors-Vanda lufthavn

**Helsingfors-Vanda lufthavn** (svensk: *Helsingfors-Vanda flygplats*; finsk: *Helsinki-Vantaan lentoasema*; engelsk: *Helsinki-Vantaa Airport*; IATA: **HEL**; ICAO: **EFHK**) er hovedflyplassen til Helsingfors og til hele Finland. Flyplassen ligger 5 kilometer fra sentrum av Vanda og omtrent 17 kilometer fra sentrum av Helsingfors. Flyplassen ble egentlig bygget til Sommer-OL 1952. Rundt 19 millioner passasjerer benyttet flyplassen i 2017, noe som gjør den til den fjerde største i Norden.

## Flyselskaper og destinasjoner
### Passasjerdestinasjoner

## Se også
* Største flyplasser i Norden

## Referanser


## Eksterne lenker
* 
* 
* Finavia Flight Connections
Strandefjorden

**Strandefjorden** har flere betydninger:

* Strandefjorden (Sigdal), del av innsjøen Soneren i Sigdal kommune
* Strandefjorden, alternativt navn på Strondafjorden i Valdres
Progeny

**Progeny Linux**, populært kalt **Progeny Debian** var en kommersiell versjon av Debian. Progeny ble grunnlagt av Ian Murdock, Debian-gründeren, som også var styreleder.

Deres Linux-distribusjon het egentlig **Progeny Componentized Linux** som var kompatibel med både Debian og RPM-baserte pakker for Linuxdistribusjoner.

**Progeny Debian** var et alternativ til Debian 3.1 sarge, basert på Linux Standard Base (LSB) 3.0 og benyttet «Anaconda installer» fra Red Hat, APT fra Debian og Discover.

Det siktet på å utvikle en komponentbasert Linux-distribusjon.

## Stengte dører
Progeny Linux la ned virksomheten 30. april 2007.

## Referanser


----
Francis Weston

**Francis Weston** (født 1513?, henrettet 17. mai 1536) var en rik hoffmann ved kong Henrik VIII av Englands hoff. Han ble trukket inn i anklagene mot kongens hustru Anne Boleyn, anklaget for forræderi og henrettet sammen med dronningen og fire andre. Historikerne mener at han sammen med de andre var høyst sannsynlig uskyldige.
## Liv og virke
Weston ble født inn i en meget rik og familie med gode kontakter og han fant raskt en posisjon ved hoffet. Han skal etter sigende ha vært meget attraktiv mann med et rykte som en levde livet lett og var ofte i festlige lag. Han var gift, men var ofte utro. Ryktene som gikk på denne tiden ville ha det til at han hadde et hemmelig forhold til Margaret Shelton, som hadde vært elskerinnen til kong Henrik VIII i tiden 1534–1535. 

Fem hundre år etter hans død oppstod det en historie om at han også skulle ha vært involvert i et homoseksuelt forhold til George Boleyn, vicomte av Rochford, men ingen historikere har funnet indikasjoner på at noen av dem var homofile.

Weston ble henrettet da han var tidlig i tyveårene. Han ble antatt falskt anklaget for å ha vært involvert i utenomekteskapelig forhold til dronning Anne Boleyn. Historikerne mener ganske sikkert at anklagene var fabrikkerte.

Han ble halshugget rett utenfor Tower of London den 17. mai 1536.

## Referanser


## Litteratur
Eric Ives: *The Life and Death of Anne Boleyn*. 2009: Blackwell Publishing.
Trond Børge Henriksen

**Trond Børge Henriksen** (født 28. april 1964 i Trondheim) er en norsk fotballtrener og tidligere fotballspiller som er talentspeider for .

Henriksen har fortid i  og Rosenborg. Henriksen spilte i store deler av karrieren sin i forsvaret i RBK, men la opp i en alder av 29 år. Han spilte i RBK fra 1983 – 1993, der han fikk 193 seriekamper for klubben og scoret 10 mål. Henriksen var kjent for å ofre alt på banen, og kom mange ganger i harde dueller med motspillerne, derav kallenavnet «Rambo». Med til sammen 29 gule kort gjennom sin karriere hos Rosenborg satte han klubbrekord i antall gule kort pådratt.

I august 1994 takket han ja til å spille to måneder for  som hadde fått problemer i midtforsvaret. Med Henriksen på plass i de siste seks kampene av høstsesongen, sikret Strindheim opprykk til Eliteserien.

Etter endt karriere gikk Henriksen tilbake til jobben som postbud, før han i 2006 ble ansatt som trener i Rosenborg. 25. oktober 2007 overtok Henriksen som midlertidig hovedtrener etter at Knut Tørum ble løst fra sin kontrakt. I desember 2007 uttalte Knut Torbjørn Eggen at han var aktuell som permanent hovedtrener. Henriksen var hovedtrener frem til Erik Hamrén kom til klubben sommeren 2008. Siden 2008 har Henriksen vært assistenttrener i Rosenborg. 

Han tok over som midlertidig hovedtrener etter at Eirik Horneland ble avskjediget 26. juni 2020. 30. august 2020 var siste kampen hans som midlertidig trener hjemme mot Stabæk. 

Han er far til fotballspilleren Markus Henriksen.

## Meritter
*  Seriemester med Rosenborg i 1985
*  Seriemester med Rosenborg i 1988
*  Norgesmester med Rosenborg i 1988
*  Seriemester med Rosenborg i 1990
*  Norgesmester med Rosenborg i 1990
*  Seriemester med Rosenborg i 1992
*  Norgesmester med Rosenborg i 1992
*  Seriemester med Rosenborg i 1993

## Referanser


## Eksterne lenker
* 
*  Offisiell statistikk for Rosenborg Ballklub, Trond Henriksen
* Trond Henriksen på RBKweb.com
X86-64

**x86-64** (også kjent som **x64**, **x86_64** og **AMD64**) er 64-bit versjonen av x86 instruksjonssettet og er fullstendig bakoverkompatibel med 16-bit og 32-bit x86-kode.
7. etappe i Tour de France 2007

Den **7. etappen** i Tour de France 2007 var en 197,5 km lang etappe som gikk fra Bourg-en-Bresse til Le Grand-Bornand. Etappen inneholdt 2 spurter og 1 kategori 4 stigning, 2 kategori 3 stigninger og 1 kategori 1 stigning.

15 syklister lå lenge i et brudd 5-6 minutter foran hovedfeltet: Benoît Vaugrenard, Iván Gutiérrez, Rubén Pérez, Linus Gerdemann, Juan Antonio Flecha, Laurent Lefèvre, Egoi Martínez, Martin Elmiger, Bram Tankink, Dmitry Fofonov, Jérôme Pineau, Iñigo Landaluze, David De la Fuente, Fabian Wegmann, Paolo Savoldelli.

I bunnen av den første kategori 1 stigningen i årets ritt ble det raskt mange små grupperinger og ryttere som ikke klarte å henge med både blant de 15 utbryterne og i hovedfeltet. Gerdemann og Fofonov ble liggende først, inntil Gerdemann stakk av et par kilometer før toppen av Col de la Colombière. Gerdemann klarte å holde denne avstanden helt inn til mål og vant dagens etappe med god margin. Den unge tyskeren tok både etappeseieren, den gule trøya og ungdomstrøya, og var tydelig rørt etter målpassering.

* **Etappe:** 7
* **Dato:** 14. juli
* **Lengde:** 197,5 km
* **Norske resultater:**
: 82. Kurt Asle Arvesen + 13.07
: 163. Thor Hushovd + 22.47
* **Gjennomsnittshastighet:** 40,41 km/t

## Sprint og klatrepasseringer

### 1. sprint (Pont-d'Ain)
Etter 16,5 km

### 2. sprint (Anglefort)
Etter 86 km

### 1. klatring (Côte de Corlier)

3. kategori stigning etter 33,5 km

### 2. klatring (Côte de Cruseilles)
3. kategori stigning etter 122,5 km

### 3. klatring (Côte Peguin)
4. kategori stigning etter 134 km

### 4. klatring (Col de la Colombière)
1. kategori stigning etter 183 km

## Resultatliste

## Ryttere som brøt
* 56 Oscar Freire fra Rabobank stilte ikke til start etter å ha slitt med sittesår forårsaket av en cyste i rumpen.
* 206 Rubén Lobato fra Saunier Duval-Prodir, stilte ikke til start.
* 214 Enrico Degano fra Barloworld brøt etappen etter å ha slitt med oppskrapinger og forslått bryst og rygg etter en velt på den 6. etappen.

## Eksterne lenker
* 
* Etappebeskrivelse og recap på cyclingnews.com
Cotta

En **cotta** eller **rochette** er et liturgisk plagg som brukes i flere kirkesamfunn. Det er formet som en tunika av hvit lin eller bomull, med brede, korte ermer og rekker til hoftene eller knærne. Plagget kan være dekorert med blondeborder eller broderte symboler, men er oftest enkelt med bare en liten bord eller ingen dekorasjon i det hele tatt. Navnet cotta brukes egentlig om den vanligste typen, som er rett skåret i halsen, mens en rochette kan ha en avrundet hals og ofte er noe kortere. I praksis varierer lokale vaner for hva man kaller plaggene.

Cottaen/rochetten er ment å være en mindre versjon av en albe, som er et symbol på dåpskjolen. Den brukes under liturgiske funksjoner av prester (dersom de ikke bærer albe og messehagel), lektorer og akolytter, samt av andre som har en funksjon slik som ministranter. Den bæres alltid over en soutane, og snøres aldri inn med et belte eller cingulum. Geistlige kan bære stola over en cotta/rochette under liturgiske seremonier eller ved feiring av sakramenter utenfor messe. Det er også mulig å bære korkåpe over den i de kirkesamfunn som bruker dette. 

I Den katolske kirke bærer paven, kardinaler, biskoper og enkelte kanniker normalt ikke cotta, men rochette.
8. etappe i Tour de France 2007

Den **8. etappen** i Tour de France 2007 var en 165 km lang etappe som gikk fra Le Grand-Bornand til Tignes. Etappen inneholdt 2 spurter og 6 fjellpasseringer; 1 kategori 4 stigning, 1 kategori 3, 1 kategori 2 og 3 kategori 1 stigninger.

* **Etappe:** 8
* **Dato:** 15. juli
* **Lengde:** 165 km
* **Norske resultater:**
: 55 Kurt Asle Arvesen + 19.17
: 161 Thor Hushovd + 39.07
* **Gjennomsnittshastighet:** 34,18 km/t

## Sprint og klatrepasseringer

### 1. sprint (Faverges)
Etter 36 km

### 2. sprint (Albertville)
Etter 60 km

### 1. klatring (Col du Marais)
4. kategori stigning etter 15,5 km

### 2. klatring (Côte du Bouchet-Mont-Charvin)
3. kategori stigning etter 22 km

### 3. klatring (Col de Tamié)
2. kategori stigning etter 46,5 km

### 4. klatring (Cormet de Roselend)
1. kategori stigning etter 99,5 km

### 5. klatring (Montée d'Hauteville)
1. kategori stigning etter 136,5 km

### 6. klatring (Montée de Tignes)
1. kategori stigning etter 163 km

## Resultatliste

## Ryttere som brøt

* 21 Michael Rogers fra T-Mobile brøt under etappen med en skulderskade etter å ha veltet under nedkjøringen fra Cormet de Roselend.
* 23 Mark Cavendish fra T-Mobile Team brøt etappen p.g.a ettervirkninger av flere velt på de tidligere etappene. Det var i tillegg planlagt at Cavendish skulle stå av rittet i Alpene.
* 35 Stuart O'Grady fra  CSC brøt under etappen med en ryggskade etter å ha veltet under nedkjøringen fra Cormet de Roselend. Han pådro seg blant annet brudd i ribbein, kragebein og tapper i ryggvirvelen.
* 134 Romain Feillu fra Agritubel brøt under etappen.
* 146 Ivan Parra fra Cofidis brøt under etappen etter å ha veltet under nedkjøringen fra Cormet de Roselend.

## Diskvalifikasjoner

* 46 Robbie McEwen fra Predictor-Lotto klarte ikke å sykle i mål før tidsfristen gikk ut.
* 86 Danilo Napolitano fra Lampre-Fondital klarte ikke å sykle i mål før tidsfristen gikk ut.
* 136 Cédric Hervé fra Agritubel klarte ikke å sykle i mål før tidsfristen gikk ut.

## Eksterne lenker
* 
* Etappebeskrivelse og recap på cyclingnews.com
Bruflat

**Bruflat** er tettsted som er administrasjonssenter i Etnedal kommune i Valdres. Tettstedet hadde  innbyggere per 1. januar . Stedet ligger mellom fylkesvei 251 og fylkesvei 33 nede ved Etna. Bruflat var tidligere et sogn i Sør-Aurdal kommune, men da Etnedal kommune ble opprettet 1894 ved å slå sammen Bruflat sokn fra Sør-Aurdal med Nord-Etnedal sokn fra Nord-Aurdal, ble sognet nytt sentrum i den nye kommunen.

I forbindelse med tusenårsskiftet ble Bruflat valgt til Etnedal kommunes tusenårssted.

## Referanser
Synaptic

**Synaptic** er et Gtk-basert program for å håndtere installasjon og sletting av programvare på Unix-lignende operativsystemer som benytter seg av APT pakkesystemet.

## Fri programvare
Synaptic er fri programvare og en del av GNU-prosjektet.

## I bruk
I Synaptic finner man en liste over programvare som i er tilgjengelig i APT kildene. Der kan man markere pakker som skal installeres eller slettes. Når man er ferdig med å markere de endringene man ønsker, kan man trykke på «utfør» knappen og Synaptic laster ned nødvendige filer, sletter, installerer og konfigurerer mest mulig automatisk.

## Alternativer
Synaptic er laget for GNOME, men kan også brukes i andre skrivebordsmiljø, slik som KDE eller Xfce.

* Adept er et Synaptic alternativ for KDE.
* Gnome-app-install er et GNOME alternativ som vanligvis finnes gjennom menysystemet via Programmer→Legg til fjern...
* Aptitude er et CLI verktøy for å håndtere APT pakkesystemer.

## Se også
* APT
* Linux
* Ubuntu
* Debian
## Eksterne lenker
*
Ian Murdock

**Ian Murdock** (født 28. april 1973 i Konstanz i Baden-Württemberg i Tyskland, død 28. desember 2015 i San Francisco, California, USA) var en tyskfødt amerikansk informatiker, ingeniør og programmerer. I 1991 tok han sin avgangseksamen ved William Henry Harrison High School før han fortsatte studiene ved Purdue University i Indiana og tok bachelorgrad i datavitenskap i 1996. Murdock er mest kjent som grunnlegger av Linuxdistribusjonen Debian som ble lansert 16. august 1993. Navnet Debian er et teleskopord som er dannet av fornavnet til hans senere hustru, Debra Lynn, og hans eget fornavn. Ian Murdock var også en tid leder av en gruppe i Sun Microsystems som utarbeidet selskapets strategi for operativsystemet Solaris. Ved siden av dette hadde han en rekke andre jobber relatert til programvareutvikling.

## Liv og virke
Murdock studerte ved Purdue University i Indiana og tok bachelorgrad i datavitenskap i 1996.

I 1993 skrev Murdock *Debian Manifesto* og offentliggjorde i august samme år *Debian Linux Release*. 
Murdock hadde sett seg lei på at mange av gruppene som utviklet Linux-distribusjoner gradvis gikk fra en åpen til en lukket modell, og ønsket med Debian å skape en platform som sikret at utviklergruppen forble åpen. Navnet *Debian* var inspirert av fornavnet til hans senere hustru, Debra Lynn, og hans eget fornavn.

Murdock var *[[chief technology officer]]* hos Linux Foundation og leder for Linux Standard Base, et Linux-standardiseringsprosjekt. Fra mars 2007 var han ansatt som leder av Sun Microsystems operativsystem-strategi.
 Da selskapet ble slått sammen med Oracle i 2010, sa han opp sin posisjon i Sun.

Fra 2011 til 2015 var Murdock visepresident ved *Platform and Developer Community* i det Indianapolis-baserte analyseselskapet *Salesforce Marketing Cloud*.

Fra november 2015 og fram til sin død arbeidet Murdock for åpen-kildekode-selskapet *Docker Inc.*

## Referanser


## Eksterne lenker
* 
*  Ben Golub : ''In Memoriam: Ian Murdock'' , *Docker Blog* 30. desember 2015
* Doc Searls: ''Celebrating Ian Murdock'', *LinuxJournal* 30. desember 2015
* Ian Murdock: ''Overview Of The Debian GNU/Linux System'', *LinuxJournal* 1. oktober 1994
* Linux Link Tech Show intervju (audio), 2005
* Linux Link Tech Show intervju (audio), 2006
Filarkiv

**Filarkiv** er dataprogram som kombinerer et antall filer sammen til en arkivfil (eller en rekke av arkivfiler) for at de lettere kan transporteres eller for at lettere kan lagres. En fordel med en arkivfil er at den komprimerer uten tap av data, og således blir størrelsen på arkivfilen betydelig mindre enn de enkelte datafilene til sammen. Prosessen å opprette en arkivfil kalles *å arkivere* eller *å pakke*, og rekonstruere dem kalle *å pakke ut*.

Arkivprogrammer tar ganske enkelt en liste av datafiler og pakker deres innhold. Arkivfilen lagrer metadata, filnavnene og lengden på de opprinnelige datafilene, også datastien om det velges å ta med de eventuelle mappene som datatilene lå i. Ved sistnevnte mulighet kan arkivfilen pakke ut datafilene på nytt og opprette disse mappene med datafilene i dem i nøyaktig samme rekkefølge som da de ble pakket inn. 

Kjente pakkeformater for UNIX er *tar*, *gzip* og *bzip2*. For Windows finnes *ZIP, CAB, RAR*, og *ACE*. Apple benytter vanligvis *[[StuffIt]]*. Windows har en enkel innebygget utpakker for ZIP-filer, men det finnes en rekke gode programmer som både pakker og utpakker, eksempelvis WinZip, WinRAR og 7-zip.

## Datapakke-filformater
### Frie og åpne
* deb
* rpm
* tar (Komprimeringsmetoder: gzip, bzip2)
* 7z

### Proprietære
* zip
* rar
* arj

## Se også
* Advanced Package Tool
Brukernettverk

Et **brukernettverk** er et sosialt eller faglig nettverk av brukere av en offentlig tjeneste, en programvare eller noe annet. Nettverket har en flat struktur, det vil si er uformelt og organisert av brukerne selv slik at de fritt kan ha kontakt, utveksle erfaringer og hjelpe hverandre innen sitt interesseområde. 

## Brukernettverk innen datateknologi
Innen fri programvare benyttes begrepet *brukernettverk* (på engelsk *community*) om alle brukerne av en bestemt programvare og relasjonene mellom disse, samt hvordan disse jobber sammen med å bruke, studere, endre og forbedre den bestemte programvaren. 

Brukerutviklet fri programvare utvikles via disse brukernettverkene. Denne prosessen sammenlignes ofte med biologisk evolusjon ved at hver bruker har muligheten til å forbedre programvaren.

Tradisjonell proprietær programvare vil aldri kunne utvikle seg på denne måte, fordi en slik utvikling er avhengig av alle de fire frihetene.

## Se også
* Nyhetsgrupper
* Fri programvare
* Brukergruppe
* Nettverk
Edubuntu

**Edubuntu** er en variant av **[[Ubuntu (operativsystem)#Varianter|Ubuntu]]** som er beregnet på skolemiljø eller for barn i hjemmet. I forhold til vanlig Ubuntu, inneholder Edubuntu blant annet en rekke Edutainment pakker og et eget GNOME-fargetema og skrivebordsbakgrunnsbilde. Edubuntu er fri programvare. Siste versjon var «Trusty Tahr», som utkom i april 2014 og ble støttet med oppdateringer frem til april 2019.

## Visuell estetikk
Man kan tilpasse Edubuntus utseende, installere Compiz Fusion, aktivere den medfølgende Compiz og tilpasse disse.

## Forskjeller fra Ubuntu
* Egne farger. 
* Eget skrivebordsbakgrunnsbilde.
* Lett å sette opp som en Tynnklient-tjener under installasjonen.
* Egne lyder.

## Forskjeller fra andre operativsystemer
* Kompatibelt – I de fleste skolemiljøer finner man en blanding av Microsoft Windows, macOS og Linux. Edubuntu samarbeider godt med andre operativsystemer. OpenOffice.org kan åpne og lagre Microsoft Office filformater, slik som Powerpoint, Word og Excel dokumenter.
* Sikkerhet har blitt en nøkkelutfordring for utdanningsinstitusjoner. Edubuntu, som er basert på Linux, arver sikkerheten til den frie programvaren som Edubuntu inkluderer. Edubuntu fører en proaktiv sikkerhetspolitikk, som betyr at vanlige problemer som åpne porter og feilkonfigurert programvare vanligvis aldri er et problem. Edubuntu er et sant flerbruker operativsystem, som betyr at det er enkelt for brukere å gjøre det de skal uten at det går utover systemet eller de andre brukerne.

* Håndterlig – Edubuntu benytter en LTSP tynnklientløsning som forenkler utplassering og håndtering, som sammen med APT pakkesystemet gjør det enkelt å installere og vedlikeholde Edubuntu.
* Kostnadseffektivitet – Canonical lover at Edubuntu er og vil alltid fortsette å være gratis å skaffe seg, bruke og endre. Uavhengig av hvor mange maskiner du skal installere så slipper du å tenke på å lese lisenser eller lisenskostnader. Alt du behøver å gjøre er å installere. Edubuntu støtter nettverksinstallasjon, som gjør det mulig å installere flere maskiner samtidig over et datanettverk.
* Brukerstøtte - Ubuntu hadde ifølge Mark Shuttleworth 8 millioner brukere ved utgangen av 2006 og mange av disse er tilgjengelige via Internet-diskusjonskanaler.

## Motto
Edubuntus motto er «Linux for Unge Mennesker» som ifølge Canonical blir tatt hensyn til ved hver eneste utviklingsavgjørelse.

## Se også
* Ubuntu
* Skolelinux
* Linux
* Operativsystem

## Referanser

## Eksterne lenker
*
Ante mortem

**Ante mortem** (av latin: *før døden*) er en betegnelse som innen medisin og kriminologi blir benyttet om forhold som har skjedd før en person eller dyrs død inntraff.  Begrepet brukes også om den undersøkelsen som gjøres av slaktedyr før de avlives.

Den andre tidsepoken i en person eller dyrs historie er **[[post mortem]]** *(etter døden)*.

## Referanser
Binærkompatibilitet

**Binærkompatibilitet** refererer til hvorvidt to ulike versjoner av (den samme eller forskjellig) kompilert programvare er innbyrdes kompatible.

## Bakgrunn
Programvare eksisterer i to formater, binærform (eller kompilert form) og kildekode.

For operativsystemer som benytter binærdistribusjon av programvare, er binærkompatibilitet viktig for å unngå feil.

## Kilder til binær inkompatibilitet
* Forskjellige versjoner kompilert med ulike kompilatorer.
* Endringer i et API-grensesnitt uten at avhengig programvare er tilpasset.
Skolemedisin

**Skolemedisin** er en populær betegnelse for medisin som har dokumentert effekt. Skolemedisinen bygger på anvendt vitenskap.

Forskjellen på skolemedisin og såkalt alternativ medisin er at alternativ sykdomsbehandling mangler dokumentert virkning. Alternativ behandling bygger isteden på folkemedisin, religiøse tradisjoner, filosofi og pseudovitenskap og omfatter blant annet naturmedisin, folkemedisin, kiropraktikk, homøopati og healing. 

Betegnelsen skolemedisin benyttes oftest av alternative behandlere, mens skolemedisinerne selv normalt bruker andre begreper som f.eks. *evidensbasert medisin* eller *konvensjonell medisin*.

## Se også
* Medisin

## Referanser
Gruvesamfunn

Et **gruvesamfunn** er en by, landsbygd eller region der befolkningen lever av malm-uttak fra en gruve.

## Gruvesamfunn i Norge
* Kirkenes
* Kongsberg
* Knaben
* Løkken Verk
* Malm
* Modum
* Røros
* Skorovas
* Sulitjelma

### På [[Svalbard]]
* Barentsburg
* Longyearbyen
* Ny-Ålesund

;Nedlagte/forlatte bosetninger
* Advent City
* Bjørnøya
* Brucebyen
* Calypsobyen
* Grumantbyen
* Hiorthhamn
* Ny-London (London)
* Pyramiden
* Sveagruva

## Se også
* Bergverksmuseum
* Industrisamfunn

## Litteratur
* Einar-Arne Drivenes: *Fiskarbonde og gruveslusk*. 1986, Universitetsforlaget.
* Einar-Arne Drivenes: *Rekruttering av arbeidere til Kåfjord kopperverk*. 1979, 48s 
* Einar-Arne Drivenes: *Gruvearbeidere i Nord-Norge. Rallare eller fiskarbønder?*. I: Ottar. (1986).
René Coty

**René Coty** (født 20. mars 1882, død 22. november 1962) var Frankrikes president fra 1954 til 1959. Han var den andre og siste presidenten under den fjerde republikken, og han gikk av før tiden da han overlot makten til den femte republikks første president, Charles de Gaulle.

## Referanser


## Eksterne lenker
* 
*
Bergverksmuseum

**Bergverksmuseum** er en severdighet som fokuserer på gruver og gruvesamfunn.

## Bergverksmuseer i Norge

Bergverksindustrien er Norges eldste industrigren. Næringsdepartementet har satt i gang prosjekter via blant annet Norsk Bergverksmuseum for bevaring av gruver og gruvesamfunn i Norge. Kulturminner er i dag opprettet som bergverksmuseum i blant annet Sulitjelma, på Røros, Modum, Løkken og Kongsberg. Disse fornminnene belyser bergverkshistorien fra 1600-tallet og frem til i dag.

## Se også
*Gruve
Svalbard museum

**Svalbard museum** er et natur- og kulturhistorisk museum for Svalbard og Arktis.  

Museets samlinger består av gjenstander, fotografier, arkivalia, kunst og bøker og er på over 40&nbsp;000 gjenstander, av disse er ca 7&nbsp;000 registrerte.

Svalbard museum ble stiftet 18. januar 1979., museet åpnet 4. juni 1981 Frem til 2006 fungerte det gamle grisefjøset som museumslokale. Fra april 2006 flyttet museet til Svalbard Forskningspark.

Svalbard museum er fra 1. januar 2006 organisert som en stiftelse. Stiftelsen ble opprettet av Longyearbyen lokalstyre, Store Norske Spitsbergen Kulkompani, Universitetssenteret på Svalbard, Norsk Polarinstitutt og Sysselmesteren på Svalbard. 

Ved siden av Svalbard museum finnes det fire andre gjenstandssamlinger på Svalbard: Pomormuséet i Barentsburg, Ny-Ålesund By- og Gruvemuseum, Luftskipsmuseet på Spitsbergen og Samlingene på Bjørnøya.

## Referanser


## Eksterne lenker
*
Vegard Hansen

**Vegard Hansen** (født 1969) er en norsk fotballtrener og tidligere fotballspiller som er hovedtrener og sportssjef for Arendal Fotball. 

Som spiller spilte han for Vikersund Idrettsforening, Strømsgodset, Kongsvinger, Bristol City FC, FK Lofoten og L/F Hønefoss.

Før 2004-sesongen ble Hansen spillende hovedtrener for Stord/Moster Fotballklubb i 3. divisjon. Han ledet klubben til opprykk til 2. divisjon i 2004. I september 2005 trakk han seg som trener etter økonomiske problemer i klubben og utestående lønn, og vendte tilbake til Strømsgodset hvor han spilte ut sesongen.

Høsten 2005 ble det kjent at Hansen tok over som spillende hovedtrener for Mjøndalen Idrettsforening i 3. divisjon fra og med 2006-sesongen. Hansen ledet Mjøndalen til opprykk fra 3. divisjon i 2006, og fulgte opp med 2.-plass i sin første sesong i 2. divisjon. I 2008 tok han Mjøndalen til sitt andre opprykk på tre sesonger, og Mjøndalen spilte i 1. divisjon i 2009.

I 2014 ledet han Mjøndalen opp til Eliteserien, etter å ha slått Sportsklubben Brann i kvalifiseringen. Mjøndalen rykket rett ned igjen fra Eliteserien i 2015. Etter et par sesonger i OBOS-Ligaen, ledet Hansen Mjøndalen til et nytt opprykk i 2018. I 2021 rykket Mjøndalen ned til OBOS-ligaen igjen.

Den 18. august 2022 ble det kjent at Hansen hadde fått sparken i Mjøndalen, etter sviktende resultater over en periode. Dermed tok han farvel med klubben etter nesten 17 år som hovedtrener. Hansen var den nest lengstsittende hovedtreneren i toppfotballen i verden på tidspunktet han fikk sparken.

## Referanser


## Eksterne lenker
*
Janus (tidsskrift)

***Janus*** (etablert 1933 på Tjøme, nedlagt 1941) var et norsk politisk og kulturkonservativt tidsskrift, redigert av forfatteren Alf Larsen, med det formål å «snu tidens strøm» og gi antroposofien et ansikt.  Det var  sterkt preget av hans holdninger mot nazisme, marxisme og kommunisme.
Av andre bidragsytere kan nevnes hans kone og korrekturleser Astrid,
den en tid medredigerende Johannes Hohlenberg, hvis artikler senere utkom i 
bokform (*Når saltet mister sin kraft*, Aschehoug)
og essayistene Ernst Sørensen og Aasmund Brynildsen.
Magasinet oppnådde aldri mer enn 800 i opplag.
Etter nedleggelsen i 1941 («Det er blitt for mørkt til å skrive!») etablerte Alf Larsen Dreyer forlag.

## Litteratur
*Terje G. Simonsen, *Janus, et tidsskrift og en tid* (Solum forlag, 2001), basert på  hovedfags-oppgave.

## Referanser
Industrisamfunn

**Industrisamfunn** kan være en benevning på et land, område eller kontinent som er industrialisert, eller på et lokalsamfunn som er bygd opp rundt en eller flere industrivirksomheter. I et slikt samfunn arbeider de fleste innen industrisektoren. Industrisamfunn kan sees som et overgangsstadium mellom et jordbrukssamfunn og et tjenestesamfunn der tjenesteyting er dominerende.

## Industrihistorie
De første industrisamfunnene oppsto i Storbritannia på 1700-tallet, selv om enkelte gruveområder og lignende (f.eks i Bergslagen i Sverige) var byer bygd opp på industriell virksomhet. På 1800-tallet og 1900-tallet spredte industrialismen seg til andre deler av verden.

## Sosiologi
I sosiologi betegner **industrisamfunn** et samfunn som har en moderne struktur. Slike sosiologiske strukturer utviklet seg i vesten etter den industrielle revolusjon. Premoderne eller pre-industrielt samfunn kalles også for landbrukssamfunn. Industrisamfunn er ofte massesamfunn.

Ulrich Beck, Anthony Giddens og Manuel Castells hevder at vi er inne i en transformasjon fra industrisamfunn til postmoderne samfunn. Den utløsende teknologiske endringen for en slik transformasjon var dampkraft som gjorde masseproduksjon mulig og reduserte behovet for arbeid innen landbruket.

Industrisamfunn er vanligvis bygget rundt elver.

Informasjonsteknologi gir en utløsende teknologisk mulighet for overgang til et postmoderne samfunn.

## Industrisamfunn i Norge
Det finnes ingen typiske industrisamfunn i Norge slik vi kjenner de fra blant annet Storbritannia og Tyskland. Norge er en råvarenasjon og de senere år en postmoderne nasjon, som aldri fikk den industrielle utviklingen som andre land i vesten.

Etter de mindre og mer lokale norske forhold regner vi imidlertid Notodden og Årdal som industribyer. Videre finnes gruvesamfunn som Røros og Knaben, men gruvedrift kan delvis karakteriseres som en primærnæring.

## Se også
* Den industrielle revolusjon
* Gruvesamfunn
* Postindustrielt samfunn
* i-land
Guidobaldo del Monte

**Guidobaldo del Monte** (født 11. januar 1545 i Pesaro, død 6. januar 1607 i Mombaroccio), titulert Marki del Monte, var en italiensk matematiker, filosof og astronom.

## Liv og virke
### Bakgrunn
Guidobaldo del Monte kom fra en velstående familie som stammet fra Urbino. Hans far Ranieri var en aktet soldat og forfatter av to verker om militærarkitektur (befestninger). Hen ble hedret av hertug Guidobaldo II av Urbino og gjort til *marchese del Monte*, en tittel som Guidobaldo arvet.

Fra 1564 studerte del Monte matematikk ved universitetet i Padova. Om noen avslutningseksamen er intet kjent, men det var da heller ikke alminnelig at velstående adelige ble underkastet noen avgangsvurdering. I Padova ble han venn med dikteren Torquato Tasso, som han muligens hadde kjent fra Urbino, der denne var oppvokst.

### Karriere

Del Monte tok så del i tyrkerkrigene i Ungarn. De kom offisielt til en avslutning i 1568. 

Deretter befattet han med studier innen matematikk, mekanikk, astronomi og optikk. Omkring år 1588 inspiserte han på oppdrag av Ferdinando I de’ Medici, storhertugen av Toscana, festningsverkene der. 

I 1590 trakk han seg tilbake til sitt slott og viet seg der helt og holdent sin forskning.

### Forskning
Guidobaldo del Monte var mangeårig venn og finansiell begunstiger av Galileo Galilei; han spilte en viktig rolle for sistnevntes kallelse til Pisa og Padova og korresponderte med ham. Han var også venn av Federico Commandino, som han hadde studert matematikk under i Urbino, og med Bernardino Baldi, som omtrent samme tid hadde studert under Commandino.

Hans første verk *Mechanicorum liber* (1577) gikk den gang det kom ut som det viktigste verk av sitt slag siuden antikken. Han gikk inn til at man vendte tilbake til Archimedes' prinsipper og gikk inn for matematisk strenhet. Guidobaldi sjelnet strengt mellom dynamikk og statikk, en atskillelse som først ble overvunnet med Galilei. Boken hadde imidlertid en innflytelse på Galilei, selv om den stod fast ved Jordanus Nemorarius for eksempel vedrørende behandlingen av vekter på skjev flate. Han kritiserte samtidige matematikere som Tartaglia i behandlingen av mekanikk. Verket har også gode statiske analyser for eksempel om flasketrekk etter hevertlovene.

Han utførte før år 1601 et eksperiment for bestemmelsen av banene til storskuddsprosjektiler lignende de som Galilei beskrev i sine *Discorsi*. 

Han betfattet seg med lysets brytning i vannet, men offentliggjorde ikke noe om dette i sin levetid. Del Monte var interessert i de forskjellighste maskiner, for eksempel befattet han seg med archimediske skruer for vanntransportering. Sammen med sin lærer Commandino forbedret han proporsjonalsirkelen.

Del Monte skrev to astronomiske verker: *Planisphaeriorum* (1579) og *Problematum astronomicorum* (1609).

Hans verk om perspektiver, *Perspectivae libri sex* (1600), gjelder som renessansens fremste verk om dette tema.

## Referanser
Lindvang

**Lindvang** (også skrevet *Lingvang* og *Lingvong*) er en fraflyttet fjellgård på nordsiden av Hylsfjorden i Suldal kommune i Rogaland.

Gården er best kjent for den spektakulære Lingvangfossen, som var sterkt i søkelyset da Saudefaldene søkte om å bygge ut vassdraget. Naturvernorganisasjonene gikk sterkt imot, men utbyggingen ble vedtatt av Stortinget i 2003. Fossen har minstevannføring.

Tunet ligger på en fjellhylle 460 moh., med utsikt utover Hylsfjorden. Tilkomsten går via en opparbeidet kløveveg bratt opp fra sjøen hvorav flere slyng går like inntil fossen. Gården ble fraflyttet i 1961 etter å ha vært i drift i alle fall siden rundt 1600. Foreningen Lingvongs Venner har siden 1998 gjennomført restaurering av gårdens fem gjenværende hus, i tillegg til kulturlandskapet. Innmarka brukes til beite.

## Referanser
Kroumata slagverkensemble

**Kroumata slagverkensemble** fra Sverige er et svensk slagverkensemble som ble startet i 1978 og  siden har turnert verden rundt. I 2015 meddelte Kroumata at gruppen legges ned.

## Utgivelser
Kroumata slagverksensemble på CD
**Kroumata* 1983
**Kroumata and Manuella Wiesler, flute * 1984
**Kroumata and Keiko Abe, marimba solo * 1989
**Kroumata and Gert Mortensen * 1990
**Kroumata Stonewave * 1991
**Kroumata [[Sofia Gubaidulina]] * 1994
**Kroumata Carmina burana, chamber version * 1995
**Kroumata* 1997

## Referanser


## Eksterne lenker
* 
* Kroumatas hjemmeside
Twenty Pence

**Twenty pence**-mynten, ofte uttalt «twenty pee», ble først produsert i juni 1982 for å fylle tomrommet i myntrekken mellom 10- og 50-pence-myntene
Benijófar

**Benijófar** er en liten jordbrukskommune i provinsen Alicante (Spania). Den ligger i et fruktbart lavland og elven Segura renner gjennom kommunen. 

## Geografi
Kommunen ligger like ved AP7 motorveien mellom Alicante og Cartagena, og ved elven Segura. 

Kommunen kan lett oppfattes som en del av Rojales, siden Rojales ligger geografisk både øst og vest for kommunen.

### Kart over området

Det mørkerøde feltet viser kommunen Rojales, Benijófar er kommunen avgrenset i mellom.

## Historie
Navnet Benijófar kommer av det arabiske stammenavnet Beni Yafar, som betyr «Yafar's etterkommere», og stedets opprinnelse er fra gammelt av en islamsk jordbruksbosetting. 

I 1587 ødela en flom i elven Segura boseting og avlingene og skapte store vansker for byen. I 1704 ble etterkommeren av Jaime Gallego Fajardo y Satorre, som i 1589 tok kontroll over provinsen, oppnevnt som Baron for området.

I 1957 ble store deler av byen og flere innbyggere drept, som følge av nok en flom.

## Demografi
Befolkningen var i henhold til de lokale myndighetene 3.541 innbyggere i 2006. De senere årene har stedet opplevd en stor befolkningsvekst som følge av innvandrere fra nye EU-land, og Norge. 

## Steder av interesse
Iglesia Parroquial (kirke) har spesielle arkitektoniske trekk.

## Fiesta
Det avholdes lokal landsbyfest til minne om San Jaime den 25. juli hvert år. Da rigges det opp telt på torvet, og det er familieunderholdning og salg av mat og drikke.

## Norsk tilknytting
Det er en stor fast norsk bosetning i kommunen og i nabokommunene Torrevieja, Orihuela, Rojales, Orihuela Costa og Guardamar del Segura. 

I nabokommunen Rojales (Ciduad Quesada), som ligger i gangavstand fra Benijófar, er det en norsk skole som har et fullverdig undervisningstilbud for barne- og ungdomsskole, samt videregående skole.

Torrevieja, som ligger 15 minutter sør med bil, har norsk sjømannskirke som avholder ordinære gudstjenester på norsk, organiserer sosiale arrangementer, og foretar bryllup, konfirmasjon og barnedåp. 

Det er også norsk konsulat i Torrevieja og Alicante. Hos konsulatet i Torrevieja kan fastboende nordmenn bestille nye pass, avgi stemme ved kommune-, fylkes- eller stortingsvalg. Norske turister som har mistet passet sitt, kan få utstedet et «reisebevis» som er gyldig for hjemreise til Norge med SAS eller Norwegian. Konsulatet kan ikke utstede nødpass, og henviser slike forespørsler til konsulatet i Benidorm, en by en time og tre kvarter nord for Benijófar med bil.

## Eksterne lenker
* 
* Den norske skolen i Rojales(Ciduad Quesada)
* Sjømannskirken i Torrevieja
Treklang

:*For å lese om Norges Kristelige Ungdomsforbunds sangbokserie «Treklang», se [[Treklang (sangbok)]]*
En **treklang** er i musikken en akkord som består av grunntone, ters og kvint.  En skiller mellom durtreklang, molltreklang, forminsket treklang og forstørret treklang.

Begrepet *treklang* kan også brukes om en kombinasjon av tre stemmer eller en fargepallett bestående av tre farger som passer sammen.

De fire ulike treklangene i musikk er beskrevet i tabellen under.

## Eksterne lenker
*
The Ron Clark Story

***The Ron Clark Story*** er en amerikansk TV-film fra 2006 med Matthew L. Perry i hovedrollen. Randa Haines regisserte filmen. 

## Handling
Ron Clark (Perry) er lærer på en skole i bydelen Harlem i New York som akkurat har overtatt en ny klasse med umulige barn. De havner ikke i annet enn trøbbel og narkotikamisbruk, så han setter opp skjema om utvikling av barns lære og bruker mer tid på barnas fornuft enn å lære dem ting.

Mot slutten av året får han en pris som «beste lærer» av skolen, og blir kjent over hele verden på grunn av hans metoder om å undervise barn.

## Skuespillere
* Matthew Perry som Ron Clark
* Melissa De Sousa som Marissa Vega
* Patricia Idlette som Devina
* Ernie Hudson som rektor Turner
* Brandon Mychal Smith som Tayshawn Mitchell
* Hannah Hodson som Shameika Wallace
* Micah Stephen Williams som Julio Vasquez
* Jerry Callaghan som Ron Clark, Sr.
* Marty Antonini som Howard
* Patricia Benedict som Jean Clark

## Referanser


## Eksterne lenker
*
Treklang (sangbok)

**Treklang** er navnet på en serie med sangbøker utgitt av Norges KFUK-KFUM. Den første versjonen av Treklang kom i 1960-årene. Sangboken har vært revidert jevnlig, gjerne i forbindelse med Tenåringstreffene. Siste revisjon skjedde i 2007 under ledelse av Hans Olav Baden. Sangboken inneholder salmer, gospel og tradisjonelle sanger, men også popsanger.

Miniklang var en spesialutgave av Treklang som inneholdt litt færre sanger.
Fylkesvei 54 (Akershus)

**Fylkesvei 54 i [[Akershus]]** gikk mellom Revhaug og Haug i Ås. Veiens lengde var 5,4&nbsp;km.

2019 ble veien del av fylkesvei 1020.

## Kommuner og knutepunkter

* Revhaug
* fra Kroer kirke til Nordre Kroer (1,5&nbsp;km) →  til  Holt i Ski
* fra Kroer kirke til  Rød (1,2&nbsp;km)
*Endepunkt fylkesgrensen ved Haug →  (Østfold) til  Hagen i  Hobøl

## Referanser


## Eksterne lenker
* Vegvesenets vegkart
Den fjerde franske republikk

**Den fjerde franske republikk** var det politiske regimet i Frankrike mellom 1946 og 1958. Den var på mange måter en fortsettelse av den tredje republikk, som falt ved den tyske invasjonen i 1940, og led under mange av de samme svakhetene. Den fjerde republikkens grunnlov ble vedtatt 13. oktober 1946.

I denne perioden opplevde Frankrike, som Vest-Europa forøvrig, sterk økonomisk vekst, og landets industri og institusjoner ble gjenoppbygget. Landet spilte en avgjørende rolle i den gryende europeiske integrasjonen (Det europeiske kull- og stålfellesskap, som ble etterfulgt av Det europeiske fellesskap (nå Den europeiske union)), som kom til å forandre kontinentet for alltid.

Den fjerde republikk var preget av ustabilitet – det var tyve regjeringsskifter på ti år. Samtidig pågikk avviklingen av koloniveldet. Den første indokinesiske krig endte med nederlag for Det franske ekspedisjonskorps i Det fjerne østen i 1954 og kolonikrigen i Algerie var kostbar, blodig og kontroversiell, og førte til slutt til republikkens fall i 1958, da deler av den franske hæren gjorde opprør mot sin egen regjering til støtte for de franske pied-noirs. General Charles de Gaulle vendte tilbake til politikken og styrte først under unntakslover, før han 21. desember ble valgt til den første president i den femte republikk.

## Eksterne lenker
*